GULF ดีด 3% โบรกชี้รับผลกระทบ “นโยบายก้าวไกล” น้อยสุด คาดไตรมาส 2 โตต่อเนื่อง
GULF ดีดกลับ 3% โบรกฯ ได้มีการประเมินว่าบริษัทฯ รับผลกระทบนโยบายพรรคก้าวไกลน้อยสุดในกลุ่มโรงไฟฟ้าหรืออาจไม่กระทบเลย แม้ว่าจะลดค่า Ft เหลือ 70 สตางค์ต่อหน่วย คาดแนวโน้มไตรมาส 2/66 เติบโตต่อเนี่อง แนะนำ “ซื้อ” ราคาเป้าหมาย 60 บาท
GULF ดีดกลับ 3% โบรกฯได้มีการประเมินว่าบริษัทฯ รับผลกระทบนโยบายพรรคก้าวไกลน้อยสุดในกลุ่มโรงไฟฟ้า หรืออาจไม่กระทบเลย แม้ว่าจะลดค่า Ft เหลือ 70 สตางค์ต่อหน่วย คาดแนวโน้มไตรมาส 2/66 เติบโตต่อเนี่อง แนะนำ “ซื้อ” ราคาเป้าหมาย 60 บาท
17 พ.ค. 2566

ผู้สื่อข่าวรายงานว่า วันนี้ (17 พ.ค. 66) ราคาหุ้น  บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ล่าสุด ณ เวลา 10:06 น. อยู่ที่ระดับ 49.00 บาท บวก 1.25 บาท หรือ 2.62% สูงสุดที่ระดับ 49.00 บาท ต่ำสุดที่ระดับ 47.75 บาท ด้วยมูลค่าการซื้อขาย 350.36 ล้านบาท

สำหรับราคาหุ้น GULF เกิดการเด้งกลับหลังโบรกฯ ได้มีการประเมินว่าบริษัทฯ รับผลกระทบนโยบายพรรคก้าวไกลน้อยสุดในกลุ่มโรงไฟฟ้า หรืออาจไม่กระทบเลย มองแม้ลดค่า Ft เหลือ 70 สตางค์ต่อหน่วย แต่ต้นทุนราคาก๊าซ LNG ลงไวกว่า ส่วนประเด็นแก้ไขสัญญาค่าความพร้อมจ่ายฉบับเดิม ทุกสำนักมองตรงกันเป็นไปไม่ได้
บริษัทหลักทรัพย์ ดาโอ (ประเทศไทย) จำกัด (มหาชน) มองราคาหุ้น GULF underperform SET ในช่วง 1 เดือนที่ผ่านมา มาจาก sentiment เชิงลบ กรณีนโยบายหาเสียงเลือกตั้งที่ต้องการลดค่าไฟฟ้า และเจรจาค่าความพร้อมจ่ายใหม่ ซึ่งมองว่ามีผลกระทบกับ GULF ในวงจำกัด โดยปัจจุบันบริษัทมีการผลิตที่ถูกกระทบจากการคำนวณค่าไฟฟ้าผ่านสัดส่วนอุตสาหกรรมอยู่ที่ราว 10% เท่านั้น ในขณะที่ตอนนี้ได้กระจายการลงทุนไปในหลายธุรกิจโครงสร้างพื้นฐาน
ทั้งนี้ ผลการดำเนินงานของ GULF ในไตรมาสที่ 1/2566 มีกําไรตามคาด และแนวโน้มไตรมาส 2/2566 เติบโตต่อเนี่อง คงคำแนะนำ “ซื้อ” ราคาเป้าหมาย 60 บาท